ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ  
(σύμφωνα με το άρθρο 5 παρ. 2 του Νόμου 3556/2007) 
 
22 
ποδόσφαιρο, running team κ.λπ.). Επιπλέον, δράσεις για την υγιεινή διατροφή, με συμβουλές από σεφ και διατροφολόγο, 
ατομικές συνεδρίες με διατροφολόγο και δράσεις ευεξίας διοργανώθηκαν με φυσική παρουσία. Καθώς και δράσεις με 
φυσικοθεραπευτή για προαγωγή μυοσκελετικής υγείας σε χώρους εργασίας. Αυτές οι δράσεις επεκτάθηκαν και στους 
εργαζόμενους στην εξυπηρέτηση πελατών. Τέλος, διοργανώθηκε live webinar με θέμα διατροφή και ψυχολογία. 
• Όσον αφορά στην κοινωνία: Πραγματοποιήθηκαν τρεις (3) κύκλοι της καθιερωμένης διαχρονικά εθελοντικής αιμοδοσίας, 
με την τήρηση όλων των απαιτούμενων μέτρων ασφαλείας. 
 
Για τη Μονάδα Ασφάλειας και Υγείας υπήρξε σημαντική η ανταπόκριση των εργαζομένων στις δράσεις καθώς και η ικανοποίηση 
αυτών, η οποία αποτυπώθηκε στα ερωτηματολόγια αξιολόγησης, που συμπλήρωναν οι εργαζόμενοι μετά το πέρας κάθε δράσης. Τα 
ερωτηματολόγια αξιολόγησης χρησιμοποιήθηκαν σε ευρεία κλίμακα το πρώτο εξάμηνο του 2024 και το πλήθος τους οδηγεί σε 
ασφαλή συμπεράσματα σε σχέση με την ικανοποίηση των εργαζομένων, που στις περισσότερες περιπτώσεις πλησιάζει το 100%. 
Τυχόν παρατηρήσεις που συλλέγονται βοηθούν στην εξέλιξη και βελτίωση των δράσεων.  
 
Κίνδυνοι κανονιστικής συμμόρφωσης, διαφθοράς, δωροδοκίας, ανθρωπίνων δικαιωμάτων και ψηφιακής ηθικής 
Η Κανονιστική Συμμόρφωση αντιπροσωπεύει μία δέσμευση στις αρχές της ακεραιότητας, της διαφάνειας, της δικαιοσύνης, του 
επαγγελματισμού, του ομαδικού πνεύματος και του σεβασμού στους κανόνες και στις αρχές οι οποίες διέπουν τη λειτουργία της 
Εταιρείας. 
 
Περιστατικά παραβατικής συμπεριφοράς (π.χ. απάτη, διαφθορά, δωροδοκία, υπεξαίρεση, κλοπή, ξέπλυμα χρήματος, παραποίηση 
των οικονομικών καταστάσεων, παραβιάσεις της νομοθεσίας που αφορά το δίκαιο του ελεύθερου ανταγωνισμού, περιστατικά βίας 
και παρενόχλησης στην εργασία, καταστρατήγηση ανθρωπίνων δικαιωμάτων, παραβιάσεις των κανόνων ψηφιακής ηθικής καθώς 
και οποιαδήποτε πράξη ή παράλειψη μπορεί να επιφέρει υλική ή ζημία φήμης στην Εταιρεία) που διαπράττονται είτε από 
εργαζόμενους της Εταιρείας είτε από επιχειρηματικούς συνεργάτες (π.χ. πελάτες, προμηθευτές, υπεργολάβους, διανομείς κτλ.) στο 
πλαίσιο των επιχειρηματικών τους σχέσεων με την Εταιρεία, θα μπορούσαν να έχουν δυσμενή επίδραση στη χρηματοοικονομική 
θέση ή/και τη φήμη της Εταιρείας, να την εκθέσουν σε κανονιστικούς ή νομικούς κινδύνους, να επιφέρουν πρόστιμα και κυρώσεις 
και να διακόψουν ή να αναστείλουν την επιχειρηματική της λειτουργία. Στο πλαίσιο αυτό, οι εταιρείες του Ομίλου ΟΤΕ λαμβάνουν 
όλα τα αναγκαία μέτρα προκειμένου να διασφαλίσουν ότι τα άτομα που παρέχουν πληροφορίες σχετικά με περιστατικά παραβατικής 
συμπεριφοράς, έχοντας βάσιμους λόγους να θεωρούν ότι οι πληροφορίες αυτές είναι αληθείς, θα προστατεύονται από αντίποινα 
οποιασδήποτε μορφής. 
 
Με σκοπό την αποφυγή κινδύνων μη συμμόρφωσης με το ισχύον νομοθετικό και κανονιστικό πλαίσιο, καθώς και άλλων νομικών 
συνεπειών για την Εταιρεία και τους Εργαζόμενους, η Διοίκηση έχει υιοθετήσει και εφαρμόζει Σύστημα Διαχείρισης Κανονιστικής 
Συμμόρφωσης (Compliance Management System - CMS), στο πλαίσιο του οποίου υιοθέτησε την Πολιτική Διαχείρισης Αναφορών και 
Απαγόρευσης Αντιποίνων καθώς και τη Διαδικασία Υποβολής Αναφορών («Tell me» Process) και επιπλέον καθιέρωσε σχετικούς 
διαύλους αναφοράς, στους οποίους συμπεριλαμβάνεται και δίαυλος αναφοράς για θέματα παραβίασης των ανθρωπίνων 
δικαιωμάτων.  
 
Επιπροσθέτως, στο πλαίσιο της εφαρμογής του Συστήματος, έχουν υιοθετηθεί οι Κώδικες και οι Πολιτικές Κανονιστικής 
Συμμόρφωσης του Ομίλου ΟΤΕ που καλύπτουν σημαντικές λειτουργίες και διαδικασίες της Εταιρείας, όπως, μεταξύ άλλων, ο Κώδικας 
Δεοντολογίας, ο Κώδικας Ανθρωπίνων Δικαιωμάτων και Κοινωνικών Αρχών, η Πολιτική για τη Διαφορετικότητα, την Ισότητα και τη 
Συμπερίληψη, ο Κώδικας Δεοντολογίας Προμηθευτών, η Πολιτική περί Αποφυγής της Διαφθοράς και άλλων Συγκρούσεων 
Συμφερόντων, η Πολιτική Εξακρίβωσης Οικονομικής Απάτης, η Πολιτική Ωφελημάτων, η Πολιτική περί Δωρεών, η Πολιτική περί 
Χορηγιών, η Πολιτική για τη Συμμόρφωση στο Δίκαιο του Ελεύθερου Ανταγωνισμού, η Πολιτική περί Μη Κατάχρησης Προνομιακών 
Πληροφοριών, η Πολιτική για την Πρόληψη και Καταπολέμηση της Βίας και της Παρενόχλησης στην Εργασία και οι Βασικές Αρχές 
Ψηφιακής Ηθικής στην Τεχνητή Νοημοσύνη. 
 
Η αδυναμία υιοθέτησης και εφαρμογής κατάλληλων και αποτελεσματικών μέτρων και διαδικασιών δύναται να οδηγήσει στην 
εμφάνιση περιστατικών παραβατικής συμπεριφοράς, όπως εκτέθηκαν ανωτέρω, τα οποία μπορούν να βλάψουν τα οικονομικά 
συμφέροντα και να πλήξουν τη φήμη του Ομίλου ΟΤΕ, κλονίζοντας ενδεχομένως, στη συνέχεια, την αφοσίωση και εμπιστοσύνη των 
εργαζομένων του καθώς και των λοιπών ενδιαφερόμενων μερών. Ως εκ τούτου, ο Όμιλος ΟΤΕ αναγνωρίζει τη διαφθορά, τη 
δωροδοκία, τις παραβιάσεις των ανθρωπίνων δικαιωμάτων και των αρχών της ψηφιακής ηθικής ως αναδυόμενο κίνδυνο, δεδομένης 
της υιοθέτησης εθνικών και διεθνών κανόνων σχετικά με τα εν λόγω θέματα καθώς και λόγω της αυστηροποίησης του σχετικού 
εθνικού και ευρωπαϊκού νομοθετικού και ρυθμιστικού πλαισίου. Κατά συνέπεια, έχει θεσπίσει αποτελεσματικές πολιτικές και 
διαδικασίες (όπως αναφέρθηκαν ανωτέρω) για την πρόληψη, τον εντοπισμό και τη διαχείριση των περιστατικών αυτών. 
 
Κρίσιμες Εταιρικές Συμβάσεις και Επιχειρηματική Ανθεκτικότητα 
Οι εξελίξεις και οι συνεχόμενες τεχνολογικές αλλαγές έχουν προσδώσει έναν ακόμη πιο κρίσιμο ρόλο στις τηλεπικοινωνιακές 
υπηρεσίες για τις μικρές, μεσαίες και μεγάλες επιχειρήσεις (π.χ. υπηρεσίες cloud, κινητές και σταθερές τεχνολογίες και λύσεις). Η 
συγκεκριμένη αγορά απαιτεί από τους τηλεπικοινωνιακούς παρόχους υψηλότερο επίπεδο εξυπηρέτησης πελατών, προκειμένου να 
υποστηρίξουν αυτές τις προηγμένες και εξατομικευμένες λύσεις. Ο ανταγωνισμός επικεντρώνεται, κυρίως, σε καινοτόμες υπηρεσίες, 
ενώ εξαρτάται σε μεγάλο βαθμό από την ικανότητα να προσφέρει προϊόντα και υπηρεσίες έγκαιρα και με αξιόπιστο τρόπο.